Botines Etxea

Botines Etxea edo Fernández y Andrésen Etxea, Espainiako León hirian dagoen eraikin modernista bat da, Gaztela eta Leon autonomia erkidegoko Leóngo probintzian. Guzmandarren jauregiaren aldamenean dago, eta Santo Domingo plazaren parean. 1891-1892 artean Antoni Gaudí kataluniar arkitektoak diseinatu eta eraikiarazi zuen eta hark Kataluniatik kanpo eraikitako hiru eraikinetako bat da, beste biak Astorgako Jauregi Episkopala eta El Capricho (Comillas, Kantabria) jauregia dira.